**H O T Ă R Â R E A Nr. 79**

**din 20 iulie 2016**

**privind aprobarea modificării Comisiei aprobate prin Hotărârea Consiliului Local al Municipiului Dej Nr. 66 din 19 iulie 2012 pentru sprijinul acordat tinerilor în vederea construirii de locuinţe în conformitate cu Legea Nr. 15/2003**

**Consiliul local al Municipiului Dej,** întrunit în ședința ordinară din data de 20 iulie 2016;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 14.759 din data de 22 iunie 2016, prin care se propune aprobarea constituirii unei Comisii de evaluare a cererilor depuse de tineri pentru atribuirea unui lot de teren în vederea construirii unei locuinţe proprietate personală în baza Legii Nr. 15/2003 republicată şi a Normelor metodologice de aplicare a Legii Nr. 15/2003, proiect avizat favorabil în ședința de lucru a Comisiei juridice din data de 20 iulie 2016;

În baza prevederilor art. 36, alin. (2), lit. c) şi art. 45, alin. (3) din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1.** **Aprobă** modificarea componenței Comisiei stabilita prin Hotărârea Consiliului Local al Municipiului Dej Nr. 66/19 iulie 2012 de evaluare a cererilor depuse de tineri pentru atribuirea unui lot de teren în vederea construirii unei locuinţe proprietate personală în baza Legii Nr. 15/2003, republicată şi a Normelor metodologice de aplicare a Legii Nr. 15/2003, în următoarea componenţă:

1. **Viceprimar Muncelean Teodora - Preşedinte**
2. **Bradea Anrei - Membru – consilier local**
3. **Husa Lucian Ioan - Membru – consilier local**
4. **Mureșan Aurelian Călin – Membru – consilier local**
5. **Kovrig Anamaria Magdalena - Membru – consilier local**

**Balint Oana - Secretar**

**Art. 2.** Cu ducerea la îndeplinire a prevederilor prezentei hotărâri se încredinţează Serviciul Urbanism şi Amenajarea Teritoriului din cadrul Primăriei Municipiului Dej.

**Preşedinte de şedinţă,**

**Giurgiu Gheorghe**

**Nr. consilieri în funcţie - 19**

**Nr. consilieri prezenţi - 17**

**Nr. voturi pentru - 15**

**Nr. voturi împotrivă -**

**Abţineri - 2**  **Contrasemnează**

**Secretar, Jr. Pop Cristina**